PHOL บวกเฉียด 6% รับอานิสงส์โควิด โบรกฯ ชี้เทคนิคขาขึ้น ลุ้นทดสอบแนวต้าน 5.70 บ.
PHOL บวกเฉียด 5% รับอานิสงส์โควิด หนุนดีมานด์เพิ่ม โบรกฯ ชี้เทคนิคขาขึ้น ลุ้นทดสอบแนวต้าน 5.70 บ.
PHOL บวกเฉียด 6% รับอานิสงส์โควิด หนุนดีมานด์เพิ่ม โบรกฯ ชี้เทคนิคขาขึ้น ลุ้นทดสอบแนวต้าน 5.70 บ.
6 ส.ค. 2564

ผู้สื่อข่าวรายงานว่า ราคาหุ้น บริษัท ผลธัญญะ จำกัด (มหาชน) หรือ PHOL ล่าสุด ณ เวลา 11.21 น. อยู่ที่ 5.45 บาท บวก 0.30 บาท หรือ 5.83% สูงสุดที่ 5.50 บาท ต่ำสุดที่ 5.10 บาท ด้วยมูลค่าซื้อขาย 112.10 ล้านบาท

ทั้งนี้ ราคาหุ้น PHOL ปรับตัวขึ้น 4 วันติด นับตั้งแต่ราคาหุ้นอยู่ที่ระดับ 4.62 บาท เมื่อวันที่ 2 ส.ค.2564 คาดนักลงทุนเข้าซื้อเก็งกำไรคาดการณ์ผลประกอบการจะเติบโตขึ้น รับอานิสงส์ไวรัสโควิด-19 ระบาด หนุนความต้องการซื้อสินค้าด้านความปลอดภัย อาชีวอนามัย อุปกรณ์ป้องกันภัยส่วนบุคคลเพิ่มมากขึ้น
ด้านบล.โกลเบล็ก ระบุในบทวิเคราะห์ (6 ส.ค.) ว่า ราคา PHOL อยู่ในกรอบขาขึ้น พร้อม Volume สะสมต่อเนื่อง และ Slow Sto.+MACD มีค่าสัญญาณซื้อ หากผ่าน High เดิมที่ 5.35 บาท ลุ้นทดสอบต้านถัดไปแถว 5.70 บาท